
Europski parlament,
–	uzimajući u obzir Ugovor o Europskoj uniji (UEU), a posebno njegov članak 49.,
–	uzimajući u obzir Ugovor o funkcioniranju Europske unije (UFEU),
–	uzimajući u obzir zaključke Europskog vijeća od 23. i 24. lipnja 2022., 29. i 30. lipnja 2023., 26. i 27. listopada 2023., 14. i 15. prosinca 2023., 27. lipnja 2024. i 17. prosinca 2024. te zaključke predsjedništva sa sastanka Europskog vijeća u Kopenhagenu održanog 21. i 22. lipnja 1993., poznate i kao Kopenhaški kriteriji,
–	uzimajući u obzir svoju Rezoluciju od 13. prosinca 2023. o 30 godina kriterija iz Kopenhagena – poticanje politike proširenja EU-a[footnoteRef:1], [1:  	SL C, C/2024/4173, 2.8.2024., ELI: http://data.europa.eu/eli/C/2024/4173/oj. ] 

–	uzimajući u obzir sporazume o pridruživanju EU-a s Albanijom[footnoteRef:2], Bosnom i Hercegovinom[footnoteRef:3], Gruzijom[footnoteRef:4], Kosovom[footnoteRef:5], Republikom Moldovom[footnoteRef:6] (dalje u tekstu „Moldova”), Crnom Gorom[footnoteRef:7], Sjevernom Makedonijom[footnoteRef:8], Srbijom[footnoteRef:9], Turskom[footnoteRef:10] i Ukrajinom[footnoteRef:11], [2:  	SL L 107, 28.4.2009., str. 166., ELI: http://data.europa.eu/eli/agree_internation/2009/332/oj. ]  [3:  	SL L 164, 30.6.2015., str. 2., ELI: http://data.europa.eu/eli/agree_internation/2015/997/oj. ]  [4:  	SL L 261, 30.8.2014., str. 4., ELI: http://data.europa.eu/eli/agree_internation/2014/494/oj. ]  [5:  	SL L 71, 16.3.2016., str. 3., ELI: http://data.europa.eu/eli/agree_internation/2016/342/oj. ]  [6:  	SL L 260, 30.8.2014., str. 4., ELI: http://data.europa.eu/eli/agree_internation/2014/492/oj. ]  [7:  	SL L 108, 29.4.2010., str. 3., ELI: http://data.europa.eu/eli/agree_internation/2010/224/oj. ]  [8:  	SL L 84, 20.3.2004., str. 13., ELI: http://data.europa.eu/eli/agree_internation/2004/239(2)/oj. ]  [9:  	SL L 278, 18.10.2013., str. 16., ELI: http://data.europa.eu/eli/agree_internation/2013/490/oj. ]  [10:  	SL L 361, 31.12.1977., str. 29., ELI: http://data.europa.eu/eli/agree_internation/1964/732/oj. ]  [11:  	SL L 161, 29.5.2014., str. 3., ELI: http://data.europa.eu/eli/agree_internation/2014/295/oj. ] 

–	uzimajući u obzir komunikaciju Komisije od 4. studenoga 2025. naslovljenu „Komunikacija o politici proširenja EU-a za 2025” (COM(2025)0690) i prethodne godišnje komunikacije o toj temi,
–	uzimajući u obzir svoje rezolucije o izvješćima Komisije o Kosovu[footnoteRef:12], Srbiji[footnoteRef:13], Albaniji[footnoteRef:14], Bosni i Hercegovini[footnoteRef:15], Sjevernoj Makedoniji[footnoteRef:16], Crnoj Gori[footnoteRef:17], Ukrajini[footnoteRef:18], Moldovi[footnoteRef:19], Gruziji[footnoteRef:20] i Turskoj[footnoteRef:21] za 2023. i 2024., [12:  	Usvojeni tekstovi, P10_TA(2025)0094. ]  [13:  	Usvojeni tekstovi, P10_TA(2025)0093.]  [14:  	Usvojeni tekstovi, P10_TA(2025)0155.]  [15:  	Usvojeni tekstovi, P10_TA(2025)0156.]  [16:  	Usvojeni tekstovi, P10_TA(2025)0157.]  [17:  	Usvojeni tekstovi, P10_TA(2025)0130.]  [18:  	Usvojeni tekstovi, P10_TA(2025)0175.]  [19:  	Usvojeni tekstovi, P10_TA(2025)0131.]  [20:  	Usvojeni tekstovi, P10_TA(2025)0158.]  [21:  	Usvojeni tekstovi, P10_TA(2025)0092.] 

–	uzimajući u obzir svoju Rezoluciju od 13. ožujka 2024. o tješnjim vezama između EU-a i Armenije i potrebi za mirovnim sporazumom između Azerbajdžana i Armenije[footnoteRef:22], [22:  	SL C, C/2024/6555, 12.11.2024., ELI: http://data.europa.eu/eli/C/2024/6555/oj.] 

–	uzimajući u obzir svoju Rezoluciju od 29. veljače 2024. o produbljenju integracije EU-a s obzirom na buduće proširenje[footnoteRef:23], [23:  	SL C, C/2024/6746, 26.11.2024., ELI: http://data.europa.eu/eli/C/2024/6746/oj. ] 

–	uzimajući u obzir Komunikaciju Komisije od 20. ožujka 2024. o reformama i preispitivanjima politika prije proširenja (COM(2024)0146),
–	uzimajući u obzir Preporuku Europskog parlamenta od 23. studenoga 2022. Vijeću, Komisiji i potpredsjedniku Komisije / Visokom predstavniku Unije za vanjske poslove i sigurnosnu politiku o novoj strategiji EU-a za proširenje[footnoteRef:24], [24:  	SL C 167, 11.5.2023., str. 105.] 

–	uzimajući u obzir Uredbu (EU) 2021/1529 Europskog parlamenta i Vijeća od 15. rujna 2021. o uspostavi Instrumenta pretpristupne pomoći (IPA III)[footnoteRef:25], [25:  	SL L 330, 20.9.2021., str. 1., ELI: http://data.europa.eu/eli/reg/2021/1529/oj. ] 

–	uzimajući u obzir Uredbu (EU) 2024/1449 Europskog parlamenta i Vijeća od 14. svibnja 2024. o uspostavi Instrumenta za reforme i rast za zapadni Balkan[footnoteRef:26], [26:  	SL L, 2024/1449, 24.5.2024., ELI: http://data.europa.eu/eli/reg/2024/1449/oj. ] 

–	uzimajući u obzir Uredbu (EU) 2024/792 Europskog parlamenta i Vijeća od 29. veljače 2024. o uspostavi Instrumenta za Ukrajinu[footnoteRef:27], [27:  	SL L, 2024/792, 29.2.2024., ELI: http://data.europa.eu/eli/reg/2024/792/oj. ] 

–	uzimajući u obzir Uredbu (EU) 2025/535 Europskog parlamenta i Vijeća od 18. ožujka 2025. o uspostavi Instrumenta za reforme i rast za Republiku Moldovu[footnoteRef:28], [28:  	SL L, 2025/535, 21.3.2025., ELI: http://data.europa.eu/eli/reg/2025/535/oj.] 

–	uzimajući u obzir zaključke predsjedništva sa sastanka Europskog vijeća održanog 19. i 20. lipnja 2003. u Solunu,
–	uzimajući u obzir izjave sa sastanaka na vrhu EU-a i zapadnog Balkana od 17. svibnja 2018. u Sofiji, 6. svibnja 2020. u Zagrebu, 6. listopada 2021. u Brdu pri Kranju, 6. prosinca 2022. u Tirani, 13. prosinca 2023. u Bruxellesu i 18. prosinca 2024. u Bruxellesu,
–	uzimajući u obzir Berlinski proces pokrenut 28. kolovoza 2014.,
–	uzimajući u obzir zajedničke izjave sa sastanaka na vrhu Istočnog partnerstva održanih 7. svibnja 2009. u Pragu, 29. i 30. rujna 2011. u Varšavi, 28. i 29. studenoga 2013. u Vilniusu, 21. i 22. svibnja 2015. u Rigi, 24. studenoga 2017. u Bruxellesu i 15. prosinca 2021. u Bruxellesu,
–	uzimajući u obzir svoju Preporuku od 19. lipnja 2020. Vijeću, Komisiji i potpredsjedniku Komisije / Visokom predstavniku Unije za vanjske poslove i sigurnosnu politiku o Istočnom partnerstvu, uoči sastanka na vrhu u lipnju 2020.[footnoteRef:29], [29:  	SL C 362, 8.9.2021., str. 114.] 

–	uzimajući u obzir svoju Rezoluciju od 22. listopada 2025. o polarizaciji i pojačanoj represiji u Srbiji godinu dana nakon tragedije u Novom Sadu[footnoteRef:30], [30:  	Usvojeni tekstovi, P10_TA(2025)0248.] 

–	uzimajući u obzir svoju Rezoluciju od 13. veljače 2025. o daljnjem pogoršanju političke situacije u Gruziji[footnoteRef:31], [31:  	SL C, C/2025/2251, 29.4.2025., ELI: http://data.europa.eu/eli/C/2025/2251/oj. ] 

–	uzimajući u obzir zajedničku komunikaciju Komisije i visokog predstavnika Unije za vanjske poslove i sigurnosnu politiku od 29. studenoga 2023. naslovljenu „Trenutačno stanje političkih, gospodarskih i trgovinskih odnosa između EU-a i Turske” (JOIN(2023)0050),
–	uzimajući u obzir mišljenje Europskog odbora regija od 2. travnja 2025. o paketu Komisije za proširenje za 2024. – zapadni Balkan i Turska,
–	uzimajući u obzir tematsko izvješće Europskog revizorskog suda 01/2022 od 10. siječnja 2022. naslovljeno „Potpora EU-a vladavini prava na zapadnom Balkanu: unatoč nastojanjima temeljni problemi ostaju neriješeni”,
–	uzimajući u obzir izvješća Komisije o vladavini prava za 2024. i 2025.,
[bookmark: _Hlk209882928]–	uzimajući u obzir članak 55. Poslovnika,
–	uzimajući u obzir izvješće Odbora za vanjske poslove (A10‑0016/2026),
A.	budući da je u nekim zemljama kandidatkinjama proces proširenja EU-a posljednjih godina znatno napredovao; budući da devet od deset zemalja koje trenutačno žele pristupiti EU-u ima status zemlje kandidatkinje, od kojih neke već mnogo godina; budući da je otvaranje pristupnih pregovora s Ukrajinom i Moldovom doprinijelo vraćanju dinamike u politiku proširenja;
B.	budući da je proširenje jedan od najsnažnijih vanjskopolitičkih i geopolitičkih alata EU-a te da je i dalje ključan pokretač dugoročne sigurnosti, mira, stabilnosti i blagostanja u Europi, na temelju zajedničkih demokratskih vrijednosti; budući da proširenje predstavlja povijesnu i jedinstvenu priliku koja sa sobom nosi velike socioekonomske, političke i sigurnosne prednosti i za EU i za zemlje proširenja;
C.	budući da se u najnovijem izvješću Eurobarometra o proširenju navodi da 56 % građana EU-a podupire daljnje proširenje Europske unije, pri čemu je Ukrajina najpoželjnija kandidatkinja za pristupanje nakon što se ispune svi kriteriji za članstvo u EU-u;
D.	budući da se prema izvješću Eurobarometra smatra da su prethodni krugovi proširenja donijeli najveće koristi u područjima gospodarskog rasta i konkurentnosti, nakon čega slijede ojačani globalni utjecaj EU-a te pojačana sigurnost i obrana;
E.	budući da proces pristupanja EU-u sam po sebi donosi konkretne rezultate, pri čemu je EU i dalje glavni politički, gospodarski i trgovinski partner zemalja proširenja; budući da se ukupni obujam trgovine zapadnog Balkana s EU-om povećao za 62 % nakon stupanja na snagu sporazumâ o stabilizaciji i pridruživanju; budući da su detaljni i sveobuhvatni sporazumi o slobodnoj trgovini imali transformativni učinak na Moldovu i Ukrajinu u pogledu trgovinskog i gospodarskog razvoja, čime se njihova trgovina povećala za 65,4 % odnosno 64,7 %;
F.	budući da opći agresivni rat Rusije protiv Ukrajine predstavlja ozbiljnu prijetnju sigurnosti na europskom kontinentu i izvan njega, što pokazuje da neproširenje podrazumijeva znatne strateške troškove i narušava sigurnost i stabilnost diljem našeg kontinenta; budući da je stagnacija u postupku proširenja posljednjih godina stvorila vakuum i tako otvorila prostor za Rusiju i Kinu te druge štetne aktere izvan EU-a; budući da se Rusija namjerno upleće u Istočno partnerstvo i zemlje zapadnog Balkana operacijama hibridnih prijetnji, uključujući kampanje upletanja u izbore te inozemnog upletanja i manipuliranja informacijama, nastojeći zaustaviti proces pristupanja EU-u u tim zemljama i predstavljajući prijetnju sigurnosti za te regije nezakonitom okupacijom dijelova državnog područja triju zemalja kandidatkinja, ali i za cijeli kontinent;
G.	budući da se utjecaj Kine opasno širi, od projekata gospodarske ovisnosti do sigurnosne suradnje, posebno na zapadnom Balkanu i u Gruziji, jer ta zemlja i dalje iskorištava političku nestabilnost i institucionalne slabosti u nekoliko zemalja proširenja kako bi ugrozila njihov put prema integraciji u EU i njihovo demokratsko upravljanje;
H.	budući da je proširenje proces koji se temelji na zaslugama, čiji je glavni temelj i dalje ireverzibilan napredak u području vladavine prava, demokracije i temeljnih vrijednosti; budući da je pristupanje neke zemlje EU-u uvjetovano trajnim, dubinskim i nepovratnim reformama u temeljnim područjima, počevši od vladavine prava i funkcioniranja demokratskih institucija; budući da raspored pristupanja ovisi o kvaliteti potrebnih reformi koje je poduzela određena zemlja;
I.	budući da je EU i dalje najveći pružatelj ulaganja i financijske pomoći u okviru Instrumenta pretpristupne pomoći (IPA III), Gospodarskog i investicijskog plana za zapadni Balkan, Instrumenta za zapadni Balkan, Instrumenta za Ukrajinu, Instrumenta za Moldovu, Instrumenta za susjedstvo, razvoj i međunarodnu suradnju (NDICI) – Globalna Europa te makrofinancijske pomoći;
J.	budući da je usklađivanje zemalja kandidatkinja sa zajedničkom vanjskom i sigurnosnom politikom EU-a (ZSOP) i dalje jedan od ključnih preduvjeta za pristupanje EU-u;
K.	budući da je postupak donošenja odluka o pitanjima proširenja definiran člankom 49. UFEU-a i pregovaračkim okvirima definiranima za svaku zemlju kandidatkinju;
L.	budući da je Parlament i dalje pouzdan partner zemalja pristupnica i zagovaratelj procesa proširenja te tako omogućuje institucionalne i socioekonomske reforme u korist građana;
Geostrateška dimenzija proširenja
1.	ponavlja da je proširenje strateški odgovor na novu geopolitičku stvarnost i ulaganje od iznimne važnosti za sigurnost i stabilnost EU-a s obzirom na opći agresivni rat Rusije protiv Ukrajine, opetovane povrede granica, hibridne napade i druga neprijateljska djelovanja te zemlje na štetu njezinih susjeda, kao i druge zajedničke geopolitičke izazove, koji iziskuju dugoročnu političku demokratsku viziju, odvažno djelovanje te poduzimanje koraka prema dovršetku europskog projekta;
2.	ponavlja da je proširenje korisno i za sadašnje i za buduće države članice; ističe da je dokazivanje aktivne predanosti EU-a procesu proširenja politički hitno pitanje, među ostalim u cilju očuvanja vjerodostojnosti EU-a prema zemljama proširenja i njihovim društvima; ustraje u tome da će se proširenjem EU-a ojačati sigurnost i gospodarstvo Europe; iznova ističe da je budućnost zemalja zapadnog Balkana, Ukrajine i Moldove u Europskoj uniji, u skladu s težnjama njihovih građana; ističe da trošak neproširenja premašuje trošak dovršetka postupka i da bi neproširenje moglo stvoriti geopolitičke sive zone podložne zlonamjernom utjecaju zemalja izvan EU-a koje žele proširiti svoj politički, gospodarski i strateški utjecaj;
3.	naglašava da je pristupanje ključan alat za promicanje trajnog mira, demokracije, vladavine prava i temeljnih prava, za poticanje regionalnog pomirenja i stabilnosti, kao i za zaštitu zemalja kandidatkinja i susjedstva EU-a od zlonamjernog inozemnog upletanja, posebno ruskog; smatra da je politika proširenja neophodna za utjecaj EU-a u vrijeme povećane geopolitičke nestabilnosti; naglašava da prosperitet i sigurnost EU-a počivaju na njegovoj sposobnosti da brani demokraciju, vladavinu prava, ljudska prava i multilateralni poredak utemeljen na pravilima; podsjeća na zajedničke kulturne, povijesne i ljudske veze između zemalja proširenja i država članica;
Strateški prioriteti proširenja EU-a: proces koji se temelji na zaslugama i ispunjavanju uvjeta
4.	pozdravlja napredak postignut posljednjih godina zbog kojeg je proširenje EU-a vjerojatno u bliskoj budućnosti; pohvaljuje Crnu Goru i Albaniju zbog njihova znatnog napretka, primajući na znanje njihove ambicije da zaključe pregovore do kraja 2026. odnosno 2027.; potiče institucije EU-a, posebno Vijeće, da istom mjerom reagiraju na te ambicije, uklone prepreke na strani EU-a i time povećaju vjerodostojnost i predvidljivost procesa, uz potpuno poštovanje načela „stroge utemeljenosti na zaslugama”; pozdravlja činjenicu da Bosna i Hercegovina ima status zemlje kandidatkinje i potiče je da nastavi s reformama;
5.	pohvaljuje iznimnu otpornost i predanost koju je Ukrajina pokazala na svojem europskom putu unatoč ruskom agresivnom ratu; poziva EU i njegove države članice da nastave podupirati Ukrajinu i žali zbog toga što Vijeće nije uspjelo postići dogovor o upotrebi zamrznute ruske imovine; pohvaljuje Moldovu zbog znatnog napretka na njezinu putu pristupanja EU-u, odnosno zbog uspješno dovršenog postupka analitičkog pregleda unatoč stalnim hibridnim prijetnjama; poziva na brzo otvaranje pregovaračkih klastera s Ukrajinom i Moldovom te potiče mađarsku vladu da se suzdrži od daljnjeg blokiranja pregovora;
6.	ponavlja da u skladu s člankom 49. UEU-a svaka europska država može podnijeti zahtjev za članstvo u EU-u pod uvjetom da poštuje vrijednosti iz članka 2. UEU-a, uključujući ljudsko dostojanstvo, slobodu, demokraciju, jednakost, vladavinu prava i ljudska prava, među ostalim i prava pripadnika manjina; prima na znanje povećanu potporu za članstvo u EU-u u nekoliko zemalja koje su se prethodno pripremale za pristupanje EU-u, uključujući Island, koji do 2027. namjerava održati referendum o ponovnom pokretanju pristupnih pregovora, te potiče vodstvo EU-a da nastavi graditi tješnje veze s takvim zemljama; napominje da je armenski parlament 26. ožujka 2025. donio zakon kojim se službeno podupire članstvo u EU-u i poziva vladu te zemlje da započne proces pristupanja EU-u, te smatra da bi uporne reforme kojima se učvršćuje armenska demokracija mogle započeti transformativnu fazu u odnosima EU-a i Armenije; pozdravlja potencijalne inicijative Grenlanda za jačanje njegovih političkih, institucijskih i gospodarskih veza s EU-om u kontekstu sve veće potpore pristupanju EU-u;
7.	podsjeća da su prethodni krugovi proširenja potaknuli znatan gospodarski rast i u novim i u starim državama članicama; ističe da je slobodno kretanje omogućilo bolje mogućnosti zapošljavanja i veće plaće te smanjilo rizik od siromaštva zahvaljujući novčanim doznakama; naglašava da je proširenje pozitivno utjecalo na životni standard jer je došlo do poboljšanja u području zakona o radu, zdravlja i sigurnosti, rodne ravnopravnosti, digitalnih usluga, obrazovanja i nediskriminacije;
8.	ponovno ističe da pristupanje mora ostati reverzibilan proces temeljen na zaslugama, pri čemu se svaka država podnositeljica zahtjeva mora ocjenjivati na temelju ispunjenja Kopenhaških kriterija, usklađenosti s pravnom stečevinom EU-a i ispunjavanja svih dodatnih uvjeta iz okvira za proširenje; naglašava da se put svake zemlje prema integraciji u EU mora ocijeniti na temelju vlastitih zasluga i da se nijedna zemlja ne bi trebala povezivati s drugom zemljom niti tretirati kao dio paketa; ističe da nema prečaca kad je riječ o vrijednostima i temeljnim načelima EU-a;
9.	naglašava da, iako bi proces trebao postati postupniji i dinamičniji, s jasnim ciljevima reformi, planovima i prijelaznim rokovima, ne mogu postojati ubrzani postupci jer bi to moglo utjecati na integritet pristupnog procesa; napominje da je nekoliko zemalja kandidatkinja već postavilo ambiciozne ciljeve za zaključenje pregovora, što bi trebalo poticati ako ih prate konkretne reforme;
10.	naglašava da vladavina prava, demokratske reforme, sloboda medija i temeljna prava, uključujući prava manjina, moraju ostati vodeća načela proširenja; naglašava važnost neovisnosti pravosuđa, borbe protiv korupcije, uključivanja civilnog društva i potpore istome te poticajnog okruženja bez zastrašivanja kao ključnih preduvjeta za održiv napredak prema članstvu u EU-u, posebno u vrijeme sve većih autoritarnih tendencija; naglašava da napredak u pogledu temeljnih pitanja mora biti putokaz za sva druga pregovaračka poglavlja;
11.	ističe potrebu za postizanjem rodne ravnopravnosti i njezinim uključivanjem u sve politike, među ostalim iskorjenjivanjem rodno uvjetovanog nasilja radi zaštite prava djece i njihova pristupa kvalitetnom obrazovanju, te za punom primjenom načela nediskriminacije, među ostalim pripadnika LGBTIQ+ zajednice i osoba s invaliditetom, u cijelom procesu pristupanja; naglašava da se ljudska prava moraju štititi ne samo zakonodavstvom nego i dosljednom provedbom u praksi; naglašava potrebu da sve zemlje u postupku proširenja osiguraju stvarnu zastupljenost manjina na svim razinama vlasti, očuvaju njihov kulturni i jezični identitet, osiguraju pristup kvalitetnom obrazovanju na jezicima manjina i djelotvorno se bore protiv govora mržnje i zločina motiviranih mržnjom;
12.	poziva Komisiju da u svoje godišnje izvješće o vladavini prava uključi sve zemlje proširenja koje trenutačno nisu obuhvaćene tim izvješćem; posebno je zabrinut zbog kontinuiranih nedostataka i stagnacije u reformama pravosudnog sustava, pokušaja poništavanja napretka u borbi protiv korupcije, ograničenog napretka u reformama javne uprave, nedostatnog usklađivanja izbornog zakonodavstva s europskim standardima, kao i polarizacije društva, smanjenja prostora za civilno društvo i gušenja prava na mirno okupljanje u nekim zemljama proširenja;
13.	ističe da u EU-u i zemljama koje žele postati države članice EU-a nema mjesta provokativnoj retorici, poricanju genocida ili veličanju ratnih zločinaca s bilo koje strane; naglašava da je suočavanje s prošlošću neophodno za istinsko pomirenje, koje je ključno za prosperitetna društva i uspješnu integraciju;
14.	potiče zemlje proširenja da i dalje odlučno i pravodobno provode potrebne reforme te da ostvare konkretan i ireverzibilan napredak, počevši od temeljnih elemenata; ustraje u potrebi za ulaganjem stalnih napora u poticanje medijskog pluralizma, zaštitu prava novinara, očuvanje okruženja za istraživačko novinarstvo i osiguravanje slobode izražavanja u svim zemljama proširenja, uz istodobnu primjenu djelotvornih mehanizama za suzbijanje govora mržnje, kampanja ocrnjivanja, uznemiravanja, prijetnji i napada na novinare; insistira na istrazi i kaznenom progonu takvih kaznenih djela, uz istodobno rješavanje problema koncentracije medija, političkog i gospodarskog pritiska te nedostatka transparentnosti u pogledu financiranja medija i vlasništva nad njima;
15.	ističe potrebu za jačanjem sudjelovanja građana i uključivanjem civilnog društva u proces proširenja; ističe ulogu organizacija civilnog društva s dokazanim rezultatima i sektorskim stručnim znanjem u području analitičkog pregleda, pregovora, provedbe i praćenja reformi, zaštite transparentnosti, odgovornosti i povjerenja javnosti u proces pristupanja; ističe važnost kontinuirane potpore njihovu radu i sigurnom okruženju za djelovanje; potiče na podizanje razine osviještenosti na nacionalnoj razini o važnosti podupiranja civilnog društva i povećanja državne potpore za njegove aktivnosti, uključujući pripremu za promjene u financiranju nakon pristupanja EU-u;
16.	ponovno ističe svoje stajalište da je usklađivanje sa ZVSP-om Unije ključan pokazatelj jasne geostrateške orijentacije zemlje kandidatkinje, predanosti temeljnim vrijednostima i načelima EU-a te njezine spremnosti za buduće članstvo u EU-u;
17.	napominje da neke zemlje kandidatkinje, ponajprije Ukrajina, već doprinose europskoj sigurnosti i obrani; izražava duboko poštovanje i zahvalnost ukrajinskom narodu koji svakodnevno plaća najvišu cijenu za očuvanje europskog načina života;
[bookmark: _Hlk217046534]18.	pozdravlja uspješan nastavak dijaloga o ZVSP-u s partnerima na zapadnom Balkanu te ističe važnost tih partnerstava za mir i sigurnost; poziva sve zemlje kandidatkinje i potencijalne zemlje kandidatkinje da prednost daju brzom i punom usklađivanju sa ZVSP-om te ponavlja da proces pristupanja određene zemlje može započeti tek nakon što se ona u potpunosti uskladi sa ZVSP-om, među ostalim i donošenjem i provedbom ograničavajućih mjera te usklađivanjem s viznom politikom EU-a; napominje da i dalje dolazi do izrazito zabrinjavajućeg razvoja događaja i nazadovanja demokracije u zemljama proširenja s najnižim stopama usklađenosti sa ZVSP-om te u zemljama čiji je proces pristupanja EU-u zapravo zaustavljen, posebno u Srbiji, Gruziji i Turskoj; potiče EU i države članice da učine sve u svojoj moći kako bi spriječile druge zemlje u postupku proširenja da slijede primjer tih zemalja; naglašava da sustavno odstupanje od usklađivanja sa ZVSP-om predstavlja temeljnu prepreku pristupanju EU-u; očekuje od zemalja kandidatkinja i potencijalnih zemalja kandidatkinja da se također u potpunosti usklade sa zajedničkom sigurnosnom i obrambenom politikom (ZSOP), uključujući njezina načela, ciljeve i misije, kao ključnom komponentom pristupnog procesa; potiče Vijeće za vanjske poslove da pozove ministre vanjskih poslova zemalja proširenja koje su potpuno usklađene sa ZVSP-om da prisustvuju njihovim sastancima na vrhu kao gosti;
19.	napominje važnost jačanja uloge zemalja kandidatkinja u europskoj sigurnosti i obrani te podupire njihovo sudjelovanje na temelju zasluga u odabranim instrumentima, programima i projektima EU-a te odobravanje njihova statusa promatrača u Europskoj obrambenoj agenciji; potiče na njihovo uključivanje u raspravu i predanost pružanju sigurnosnih jamstava Ukrajini; prepoznaje doprinos nekoliko zemalja kandidatkinja misijama ZSOP-a EU-a i njihovu borbu protiv inozemnog upletanja i manipuliranja informacijama i hibridnih prijetnji te naglašava da bliža integracija jača kolektivnu sigurnost i otpornost na hibridne prijetnje;
20.	ističe da neusklađenost sa ZVSP-om predstavlja sigurnosne rizike za EU, primjerice omogućivanjem građanima zemalja izvan EU-a da dobiju prava ulaska u EU bez vize tako što im se dodjeljuje državljanstvo zemlje kandidatkinje ili dodatnim povećavanjem ovisnosti o Kini; ustraje u tome da u okviru ZVSP-a mora postojati jasna uvjetovanost u vezi sa suradnjom s geopolitičkim suparnicima koji nastoje ugroziti međunarodni poredak utemeljen na pravilima i oslabiti Europu;
21.	ističe da je regionalna suradnja, osobito na zapadnom Balkanu, preduvjet za pristupanje EU-u; naglašava da je pomirenje, koje dovodi do dobrosusjedskih odnosa, ključno za uspješno pristupanje EU-u; nadalje, ističe da bi se otvorena bilateralna pitanja između EU-a i zemalja koje nisu članice EU-a trebala rješavati bilateralno, u skladu s međunarodnim pravom, i da se ne bi smjela koristiti za blokiranje proširenja; upozorava na to da prekomjerna kašnjenja mogu negativno utjecati i na javno mišljenje i na političku predanost zemalja kandidatkinja;
22.	podsjeća da proces pristupanja EU-u ovisi o ispunjavanju uvjeta navedenih u pregovaračkim okvirima EU-a, poticanju dobrosusjedskih odnosa i poštovanju bilateralnih i međunarodnih sporazuma, u skladu s Kopenhaškim kriterijima i da se temelji na vlastitim zaslugama; poziva Vijeće da spriječi da bilateralna pitanja koja nisu povezana s Kopenhaškim kriterijima ometaju napredak;
23.	naglašava važnost dijaloga između Beograda i Prištine, koji je ključan kako bi Srbija i Kosovo napredovali na svojem europskom putu i koji će doprinijeti regionalnoj stabilnosti i blagostanju, kao i važnost kontinuirane provedbe Prespanskog sporazuma između Sjeverne Makedonije i Grčke u dobroj vjeri te Ugovora o prijateljstvu, dobrosusjedskim odnosima i suradnji između Sjeverne Makedonije i Bugarske, u skladu s pregovaračkim okvirom EU-a;
24.	ponavlja svoje stajalište o važnosti otvaranja i objavljivanja ratnih i komunističkih povijesnih arhiva kako bi se dodatno omogućilo traženje istine i pomirenje te ojačalo demokratsko upravljanje; ističe važnost potpune provedbe domaćih i međunarodnih sudskih presuda i poštovanja međunarodnih obveza u pogledu ratnih zločina i nestalih osoba, kao i rješavanja problema veličanja ratnih zločinaca i povijesnog revizionizma;
25.	naglašava da pristup koji se temelji na zaslugama može uključivati zamrzavanje ili poništavanje pristupnih pregovora u slučaju nazadovanja u području temeljnih vrijednosti, pri čemu se pregovori nastavljaju tek nakon što se postigne dostatan napredak u reformama; ističe da se zemlje koje ostvaruju slabe rezultate u području demokratskog upravljanja moraju suočiti s posljedicama kako bi se osiguralo da je proces pristupanja i dalje istinski temeljen na zaslugama; ponavlja da EU mora proaktivno podupirati demokratske stupove u zemljama kandidatkinjama kako bi se ojačali stabilnost i dinamika reformi;
26.	poziva na temeljitu evaluaciju politike proširenja, koja bi obuhvaćala i sadržaj i suštinu, kako bi se procijenilo zašto su neke zemlje proširenja ostvarile tako ograničen napredak, posebno u području vladavine prava, ljudskih prava i demokracije; poziva na evaluaciju postignutog napretka ne samo na zakonodavnoj razini nego i u pogledu provedbe;
27.	poziva Komisiju da uspostavi skupinu za praćenje provedbe reformi u okviru skupine poglavlja o temeljnim pitanjima, u kojima su brzi napredak ili nazadovanje često najvidljiviji i mogu znatno utjecati na vjerodostojnost i održivost procesa pristupanja;
28.	uviđa da su veliki nedostaci u prethodno dovršenim procesima proširenja omogućili nazadovanje demokracije nakon pristupanja EU-u, čime se potkopava vjerodostojnost politike proširenja EU-a; napominje da bi u zemljama kandidatkinjama u kojima nije ostvaren dostatan napredak prema članstvu u EU-u Unija trebala povećati svoju pomoć proeuropskim demokratskim akterima u civilnom društvu koji se zalažu za reforme i europske vrijednosti;
29.	poziva delegacije EU-a na terenu da dosljedno primjenjuju vjerodostojni pristup koji se temelji na zaslugama u čijem je središtu poštovanje vladavine prava i zaštita ljudskih prava;
Osiguravanje djelotvornog funkcioniranja proširene Unije
30.	smatra da bi se proces pripreme za proširenje trebao odvijati usporedno i unutar EU-a i u zemljama proširenja, čime bi se zaštitilo učinkovito funkcioniranje proširene Unije;
31.	ponavlja svoj poziv institucijama EU-a i državama članicama na provedbu potrebnih reformi kako bi se ojačao EU i povećala strateška autonomija Europe te istodobno zajamčilo da izostanak takvih reformi ne odgađa pristupanje novih država članica;
32.	ponovno poziva na jačanje sposobnosti EU-a za djelovanje, i to uvođenjem glasovanja kvalificiranom većinom u područjima relevantnima za proces pristupanja, u prvom redu ukidanjem uvjeta jednoglasnosti u međukoracima procesa proširenja pri odlučivanju o otvaranju i zatvaranju pojedinačnih pregovaračkih klastera i poglavlja; izražava žaljenje zbog toga što je prekomjerna upotreba jednoglasnosti u međukoracima procesa proširenja u više navrata usporila proširenje EU-a i što potkopava potporu javnosti integraciji u EU;
33.	smatra da treba revidirati sektorske politike EU-a da bi se procijenilo kako prihvatiti nove države članice i osigurati učinkovito funkcioniranje proširene Unije; pozdravlja predstojeća preispitivanja politika prije proširenja kao ključan korak u pripremi Unije za nove članice;
34.	naglašava da proces proširenja ima znatan potencijal za konvergenciju u nekoliko ključnih područja, kao što su gospodarstvo, zaštita okoliša i sigurnost, što su pokazali prethodni krugovi proširenja; pozdravlja rane učinke konvergencije potaknute europskom perspektivom; naglašava da kohezijska politika i zajednička poljoprivredna politika imaju središnju ulogu u promicanju konvergencije među državama članicama EU-a i da bi ih trebalo zaštititi za proširenu Uniju;
35.	prepoznaje važnost široke primjene postupne integracije, na reverzibilan način i na temelju zasluga, u zajedničke politike EU-a, kao što je jedinstveno tržište, uključujući jedinstveno digitalno tržište, kada je riječ o zemljama kandidatkinjama koje ostvare znatan napredak u reformama povezanima s EU-om, uz potpuno očuvanje integriteta unutarnjeg tržišta EU-a i jednakih uvjeta tržišnog natjecanja; naglašava da postupna integracija zemalja kandidatkinja, iako im može pomoći u provedbi pravne stečevine EU-a i time olakšati prelazak na članstvo u EU-u, ne može zamijeniti punopravno članstvo u EU-u; ističe da bi buduće države članice trebale imati jednaka prava i obveze kao i sadašnje države članice te se snažno protivi stvaranju različitih klasa članstva;
36.	ističe da je liberalizacija viznog režima najuspješniji i najbolje prihvaćen ishod postupne integracije; podržava nova pravila kojima bi se omogućila obustava liberalizacije viznog režima za državljane zemalja proširenja koje su odgovorne za nazadovanje u pogledu demokracije i teška kršenja ljudskih prava, uključujući progon mirnih prosvjednika, civilnog društva, medijskih djelatnika i oporbenih političara te nasilje nad njima;
37.	naglašava da bi zemljama kandidatkinjama trebale biti dostupne mogućnosti postupne integracije u skladu s pristupom koji se temelji na zaslugama i uvjetovanosti; ističe da je ključno osigurati reverzibilnost postupne integracije u slučajevima kada zemlja kandidatkinja nazaduje u ispunjavanju obveza;
38.	ponavlja da bi se proces proširenja trebao poduprijeti uključivanjem zemalja kandidatkinja u funkcioniranje institucija EU-a, među ostalim u vidu statusa promatrača u relevantnim tijelima i institucijama, uključujući Parlament i Agenciju EU-a za temeljna prava;
39.	naglašava važnost poticanja javne osviještenosti u europskim društvima o proširenju EU-a i ulozi koju će ono imati u otpornosti europske integracije na buduće promjene; ističe da će uspješan proces proširenja znatno ovisiti o jasnoj i transparentnoj komunikacijskoj strategiji;
Potpora zemljama proširenja na njihovu putu prema članstvu u EU-u
40.	ističe da bi, osim utvrđivanja pojedinačnih ciljeva reformi, planova i prijelaznih rokova za svaku zemlju pristupnicu, EU trebao povećati transparentnost procesa i utvrditi jasne i predvidljive rokove za pristupanje zemalja kandidatkinja koje su ostvarile najveći napredak na svom putu pristupanja kako ne bi došlo do usporavanja procesa i gubitka vjerodostojnosti; smatra da bi do proširenja EU-a trebalo doći čim se u dotičnim zemljama kandidatkinjama ispune svi uvjeti za pristupanje;
41.	naglašava da se ključne reforme koje utječu na funkcioniranje i neovisnost institucija ne smiju požurivati ni politički instrumentalizirati, posebno u zemljama kandidatkinjama sa složenom ustavnom strukturom; ističe da ubrzani postupci ili pritisak kako bi se ispunili politički rokovi ne smiju biti nauštrb pravne kvalitete i institucionalnog integriteta reformi;
42.	smatra da je pretpristupna financijska pomoć, uključujući instrumente za zapadni Balkan, Ukrajinu i Moldovu, od presudne važnosti da se osigura da zemlje proširenja dobiju strukturiranu financijsku potporu koja im je potrebna za institucijsku i gospodarsku preobrazbu; ističe da sva financijska pomoć EU-a mora poštovati i održavati uvjetovanost pretpristupne potpore, među ostalim u pogledu vladavine prava i borbe protiv korupcije, kako bi se zaštitili financijski interesi EU-a i građana obiju strana; napominje da je potrebno prilagoditi načine provedbe Instrumenta pretpristupne pomoći kako bi se olakšao proces pripreme i učenja potreban za upotrebu strukturnih fondova;
43.	ističe da su za proširenje potrebne financijske reforme kako bi se, među ostalim, odgovorilo na izazove u kohezijskoj i poljoprivrednoj politici te kako bi se osigurao kontinuirani kapacitet proračuna EU-a za provedbu postojećih programa i političkih prioriteta;
44.	napominje da se u prijedlogu Komisije za višegodišnji financijski okvir (VFO) za razdoblje 2028. – 2034. proširenje jasno navodi kao jedan od strateških prioriteta EU-a; ističe da je proširenje središnji stup instrumenta Globalna Europa i da predstavlja 21 % (odnosno 43,1 milijardu EUR) njegova predloženog proračuna te obuhvaća sve sadašnje i potencijalne zemlje kandidatkinje, kao i partnere u istočnom susjedstvu, i pruža ciljano financiranje pretpristupne pomoći, institucijsko jačanje i unutarnje pripreme EU-a za buduća pristupanja;
45.	poziva na odgovarajuće pretpristupno financiranje u okviru novog VFO-a, prikladno za očekivano proširenje EU-a tijekom njegove primjene jer će neke zemlje kandidatkinje vjerojatno pristupiti EU-u tijekom razdoblja primjene predstojećeg VFO-a; poziva na jasnu i dosljednu dodjelu sredstava i izdvajanje pretpristupnih fondova za zemlje kandidatkinje i potencijalne kandidatkinje u stupu VFO-a „Globalna Europa” te naglašava da se oni moraju zaštititi od preusmjeravanja na druge vanjske prioritete i da bi trebali jasno odražavati prioritete u temeljnim područjima uz istodobno poboljšanje vidljivosti i transparentnosti pretpristupne pomoći; ustraje u tome da se sredstvima mora izravno podupirati vladavina prava, reforma javne uprave, socijalna i teritorijalna kohezija te osnaživanje i uključivanje lokalnih aktera civilnog društva i neovisnih medija kako bi se osigurala transparentnost, spriječila zlouporaba sredstava i održala odgovornost vlada korisnica prema javnosti; poziva Komisiju na dosljednu primjenu ciljane uvjetovanosti na temelju jasnih mjerila za napredak kojima se nagrađuju reforme i sankcionira nazadovanje ili trajan nedostatak napretka;
46.	ponavlja svoj poziv na uspostavu okvira za djelotvornu suradnju između Ureda europskog javnog tužitelja (EPPO) i zemalja kandidatkinja; potiče zemlje kandidatkinje i potencijalne zemlje kandidatkinje za pristupanje EU-u da brzo sklope bilateralne radne dogovore s EPPO-om kako bi se olakšala bliska suradnja i kazneni progon zlouporabe sredstava EU-a;
47.	naglašava potrebu za jačanjem i boljim usklađivanjem financiranja za provedbu mjera u području okoliša, klime i dobrobiti životinja, kao i potpore izgradnji kapaciteta za zemlje kandidatkinje; napominje međusektorsku prirodu i visoke troškove tih mjera i činjenicu da su one ključne za održivi razvoj, usklađivanje sa zelenim planom EU-a i zakonodavstvom o dobrobiti životinja te integraciju na unutarnje tržište;
48.	ističe važnost uključivanja zemalja kandidatkinja u tekuće i buduće projekte EU-a u području povezivosti, prometa, energetske infrastrukture, zelene tranzicije, digitalne sigurnosti, otpornosti i vojne mobilnosti Unije kako bi se u teškom geopolitičkom okruženju ojačala sigurnost Europe;
49.	naglašava stratešku važnost crnomorske regije za sigurnost i blagostanje cijelog europskog kontinenta; ističe potrebu za poboljšanjem povezivosti između Ukrajine, Moldove, Rumunjske, Bugarske i Turske u području prometne, energetske i digitalne infrastrukture kako bi se ojačala regionalna otpornost, diversificirali lanci opskrbe i osigurali alternativni trgovinski pravci;
50.	naglašava stratešku važnost prometnih i energetskih infrastrukturnih projekata u istočnom susjedstvu EU-a i na zapadnom Balkanu za jačanje geostrateške autonomije EU-a te poziva na njihovo brzo dovršenje i potpunu operacionalizaciju;
51.	zabrinut je zbog sve većeg utjecaja Kine u zemljama proširenja, gospodarskih i političkih ovisnosti koje proizlaze iz kineskih programa financijske pomoći i znatnih ulaganja u ključne sektore kao što su energetika, telekomunikacije, infrastruktura te ekstraktivni sektor i sektor sirovina, kao i dugoročnih posljedica za demokratsku otpornost, gospodarsku sigurnost i europske interese; poziva na snažniji i vidljiviji angažman EU-a, među ostalim s pomoću vjerodostojnih ulagačkih alternativa;
52.	pozdravlja konkretne rezultate za građane koji su ostvareni smanjenjem naknada za roaming između EU-a i zapadnog Balkana; poziva Komisiju da ubrza napore za proširenje takvih dogovora o roamingu na sve zemlje proširenja kako bi se što prije postigao „roaming kao kod kuće” i jedinstveno područje plaćanja u eurima za sve zemlje kandidatkinje i potencijalne zemlje kandidatkinje;
53.	poziva da se veći naglasak stavi na ulaganja u ljudski kapital kako bi se potaknule konkurentnost i inovacije u zemljama kandidatkinjama i pronašla konkretna rješenja za problem nezaposlenosti mladih;
54.	ponavlja svoj poziv Vijeću, Komisiji i Europskoj službi za vanjsko djelovanje (ESVD) da u zemljama proširenja i unutar država članica ulože veće proaktivne i strateške komunikacijske napore kada je riječ o konkretnim koristima od članstva u EU-u, što će postići razvojem prilagođenih, na činjenicama i rezultatima utemeljenih komunikacijskih strategija koje podupiru ciljeve EU-a i uključuju lokalno civilno društvo i medije, a ne oslanjanjem na generičke komunikacijske kampanje; u tom kontekstu ističe ključnu ulogu mladih jer su se pokreti mladih u više navrata pokazali presudnima u doprinošenju prodemokratskom aktivizmu u zemljama kandidatkinjama; nadalje, ponavlja svoj poziv Komisiji da osigura punu vidljivost i javnu osviještenost o ulaganjima EU-a u zemlje kandidatkinje i potpori koju im on pruža, među ostalim i posredstvom međunarodnih organizacija, uz jasno obilježavanje i isticanje zastave EU-a; ustraje u tome da, iako su Sjedinjene Američke Države prestale podupirati neovisne medije i civilno društvo u zemljama kandidatkinjama, EU ima snažan interes da u tom pogledu brzo djeluje; naglašava da će potpora građana biti odlučujuća u postupcima ratifikacije te da stoga komunikacija mora apelirati i na razum i na osjećaje; potiče institucije EU-a da potiču uključive javne rasprave o proširenju te da uključe širu javnost u konstruktivnu raspravu i omoguće njihovo učinkovito sudjelovanje u tom procesu; naglašava važnost većeg sudjelovanja građana na lokalnoj razini u procesu proširenja i u državama članicama EU-a i u zemljama pristupnicama;
55.	naglašava ključnu ulogu vlasti i političkih vođa u zemljama proširenja u izgradnji međustranačke suradnje u pogledu reformi za pristupanje EU-u, održavanju međudruštvenog konsenzusa o članstvu u EU-u i učinkovitom i stalnom informiranju građana o prednostima pristupanja EU-u; ističe ključnu ulogu organizacija civilnog društva u promicanju javnog diskursa utemeljenog na činjenicama o integraciji u EU, borbi protiv dezinformacija i omogućivanju informirane javne rasprave; poziva Komisiju i države članice da sustavno uključuju aktere civilnog društva u strateške komunikacijske napore povezane s proširenjem i reformama koje podupire EU;
56.	potiče Komisiju, među ostalim na najvišoj razini, da se u svojoj javnoj komunikaciji koristi jasnijim i izravnijim jezikom, među ostalim i kad je riječ o nedostacima, nepostizanju napretka i nazadovanju, posebno u području vladavine prava, kako bi se poštovala uvjetovanost, branile vrijednosti Unije i održalo povjerenje među proeuropskim i prodemokratskim akterima;
57.	poziva institucije EU-a i države članice da se u potpunosti uključe u daljnje jačanje procesa reformi u zemljama kandidatkinjama, u prvom redu jačanjem njihovih administrativnih kapaciteta ciljanim programima namijenjenima toj svrsi; poziva na jačanje akademske i obrazovne suradnje između država članica EU-a i zemalja proširenja poticanjem tečajeva osposobljavanja usmjerenih na europske vrijednosti i vladavinu prava, dobro upravljanje, javnu upravu i iskorjenjivanje korupcije te stvaranjem prostora za zajedničko osposobljavanje javnih službenika iz zemalja kandidatkinja, uključujući one iz lokalnih i regionalnih vlasti; ističe uspjeh projekta povezivanja u prijenosu sektorskog stručnog znanja i naglašava potrebu za nastavkom rada na temelju tih pozitivnih iskustava, među ostalim kako bi se povećala odgovornost za proces proširenja u državama članicama; naglašava da bi u programima izgradnje kapaciteta prednost trebalo dati i jačanju neovisnih organizacija civilnog društva i zaštiti njihova operativnog prostora; poziva Komisiju da podrži programe kojima se osnažuju lokalne zajednice, volonteri i građanske inicijative kojima se promiču demokratska kultura, europske vrijednosti i socijalna kohezija;
58.	ističe ulogu parlamentarne diplomacije, odgovornosti i programa EU-a za potporu demokraciji u održavanju dinamike reformi; ponavlja svoju spremnost da unaprijedi redovit i transparentan dijalog te suradnju s nacionalnim parlamentima zemalja kandidatkinja i potencijalnih zemalja kandidatkinja, oslanjajući se na prethodna pozitivna iskustva i uspješne formate, u vidu punog iskorištavanja postojećih alata i inicijativa Parlamenta za potporu demokraciji te promicanja povećanog parlamentarnog nadzora nad procesom pristupanja EU-u i povezanim reformama;
59.	naglašava da su potrebne izborne reforme kojima se osiguravaju slobodni, pravedni i demokratski izbori u skladu s međunarodnim standardima; naglašava da su mjerila za pluralizam, integritet stranaka, transparentnost financiranja stranaka i medija te neovisnost pravosuđa i medija preduvjeti za financijsku potporu i napredak; potiče EU i države članice da se koriste participativnim instrumentima koji uključuju građane, parlamente, civilno društvo i mlade radi razmjene mišljenja, povećanja uzajamnog razumijevanja i stvaranja osjećaja odgovornosti prije službenog pristupanja;
60.	izražava zabrinutost zbog opsežnih i zlonamjernih kampanja dezinformiranja koje Rusija i drugi akteri kontinuirano provode već dugi niz godina, a čiji je intenzitet porastao nakon početka agresivnog rata Rusije protiv Ukrajine; napominje da su zemlje kandidatkinje i potencijalne kandidatkinje te susjedstvo EU-a bez sumnje glavna meta ruskih operacija inozemnog upletanja i manipuliranja informacijama, pri čemu je jedan od ciljeva diskreditirati EU i smanjiti percipiranu vrijednost integracije u EU;
61.	potiče na ojačani dijalog EU-a s civilnim društvom i veću potporu neovisnim istraživačkim medijima, tijelima za provjeru činjenica i organizacijama civilnog društva koje rade na medijskoj pismenosti u cilju djelotvornog suzbijanja dezinformacija te inozemnog upletanja i manipuliranja informacijama; ističe potrebu za kontinuiranom potporom i bliskom suradnjom sa svim zemljama proširenja koje se suočavaju sa snažnim vanjskim upletanjem u proces konvergencije s EU-om i njihove izborne procese; poziva na primjenu pouka izvučenih iz Misije partnerstva EU-a u Moldovi; naglašava da je važno ocijeniti i poboljšati djelotvornost instrumenata EU-a osmišljenih za pomoć zemljama kandidatkinjama u borbi protiv inozemnog upletanja i manipuliranja informacijama; pozdravlja namjeru Komisije da predloženi Europski štit za zaštitu demokracije proširi na zemlje pristupnice, čime bi se ojačao njihov kapacitet odgovora na prijetnje, kao što su inozemno upletanje i manipuliranje informacijama te kampanje dezinformiranja; poziva Komisiju i ESVD da prodube suradnju s ranjivim zemljama proširenja u području informacijske otpornosti, kibernetičke sigurnosti i hibridnih prijetnji; poziva ESVD i delegacije EU-a u trećim zemljama da dodatno ojačaju svoje kapacitete za suzbijanje i borbu protiv dezinformacija i propagande protiv ZVSP-a EU-a, među ostalim ulaganjem u komunikacijske kampanje za borbu protiv inozemnog utjecaja;
62.	sa zabrinutošću napominje da se Rusija sve više predstavlja kao globalni branitelj „tradicionalnih vrijednosti” instrumentalizacijom Ruske pravoslavne crkve kao sredstva za dezinformiranje i projekcije meke moći, posebno u zemljama bivšeg Sovjetskog Saveza; ističe da su takve prakse osmišljene kako bi se ugrozile demokracija, socijalna kohezija i proeuropska orijentacija; poziva na to da se u ZVSP i politiku proširenja uključe posebne mjere za suzbijanje takvog utjecaja, uključujući vjersku diplomaciju, stratešku komunikaciju i potporu vjerskim zajednicama koje su bile žrtve sovjetskog ugnjetavanja;
°
°	°
63.	nalaže svojoj predsjednici da ovu Rezoluciju proslijedi Vijeću, Komisiji, potpredsjednici Komisije / visokoj predstavnici Unije za vanjske poslove i sigurnosnu politiku, vladama i parlamentima država članica te vladama i parlamentima zemalja proširenja.

image1.png




